
REPUBLIKA HRVATSKA
ZAGREBAČKA ŽUPANIJA
OPĆINA STUPNIK
OPĆINSKO VIJEĆE


Na temelju članka 35. a u svezi s člankom 35.b.stavkom 1. Zakona o lokalnoj i područnoj (regionalnoj) samoupravi  („Narodne novine“ broj 33/01, 60/01 – vjerodostojno tumapčenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15- ispravak, 123/17, 98/19, i 144/20) i članka 16. Statuta Općine Stupnik  (“Glasnik Zagrebačke županije” broj 3/18, 7/20, 9/21, 39/21-pročišćeni tekst i 30/25) Općinsko vijeće Općine Stupnik na  11.  sjednici održanoj dana 26. svibnja 2026.   godine donijelo je



ZAKLJUČAK
PRIHVAĆANJU IZVJEŠĆA O RADU OPĆINSKOG NAČELNIKA OPĆINE STUPNIK ZA RAZDOBLJE SRPANJ-PROSINAC 2025. GODINE


I.

Općinsko vijeće Općine Stupnik prihvaća Izvješće o radu  Općinskog načelnika Općine Stupnik za razdoblje srpanj – prosinac 2025. godine, KLASA:024-06/26-01/3;URBROJ:238-28-02-26-81.

                                                                         II.

             Izvješće iz točke I. ovog Zaključka sastavni je dio ovog Zaključka.
III.
Ovaj Zaključak stupa na snagu danom donošenja a objaviti će se u „Glasniku Zagrebačke županije“.



KLASA: 024-02/26-01/3
URBROJ: 238-28-01-26-12
Stupnik,  26. svibnja 2026.

OPĆINSKO VIJEĆE
Predsjednik

Saša Tomečak

REPUBLIKA HRVATSKA
ZAGREBAČKA ŽUPANIJA
        OPĆINA STUPNIK
       OPĆINSKI NAČELNIK


             Na temelju članka 35.b  Zakona o lokalnoj i područnoj (regionalnoj) samoupravi („Narodne novine“ broj  33/01, 60/01- vjerodostojno tumačenje,  129/05, 109/07, 125/08, 36/09, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20) i članka 30. Statuta Općine Stupnik („Glasnik Zagrebačke županije“ broj 3/18, 7/20 , 9/21, 39/21 – pročišćeni tekst i 30/25) Općinski načelnik Općine Stupnik podnosi Općinskom vijeću Općine Stupnik


IZVJEŠĆE
O RADU OPĆINSKOG NAČELNIKA  OPĆINE STUPNIK ZA RAZDOBLJE SRPANJ – PROSINAC 2025. GODINE
 					
1. UVOD

      U izvještajnom razdoblju Općinski načelnik  obavljao je izvršne poslove iz samoupravnog djelokruga općine koji su mu povjereni zakonom i Statutom Općine i to priprema prijedloga općih akata, izvršavanje i osiguravanje izvršavanja općih akata Općinskog vijeća, utvrđivanje prijedloga Proračuna i Izmjena i dopuna Proračuna, upravljanje nekretninama i pokretninama  u vlasništvu Općine kao i prihodima i rashodima općine u skladu sa zakonom i Statutom Općine, nadziranje rada upravnih tijela općine, te obavljanje i drugih poslova u skladu sa zakonom, Statutom i aktima vijeća.
      Provedbu navedenih zadaća, općinski načelnik je ostvarivao i na brojnim sastancima i konzultacijama sa županijskim i državnim službama, radnim dogovorima  te kroz rad upravnih tijela općine

1. PODRUČJA DJELOVANJA

/FINANCIJE/
· praćenje realizacije Proračuna 
· priprema prijedloga Proračuna za 2026.  te  prijedloga svih pratećih Programa
· priprema prijedloga Izmjena i dopuna Proračuna 
· tijekom cijelog izvještajnog razdoblja obavljali su se i poslovi obračunskog nadzora i to: nadzor svih akata koji su predmetom razmatranja općinskog načelnika ili su predmet donošenja odluka i to sa stajališta proračunskog financiranja a posebice potraživanja Općine


/GOSPODARSTVO I POLJOPRIVREDA/
· kroz Program poticanja razvoja poljoprivrede isplaćene su subvencije u ukupnom iznosu 3.868,52 eura, i to za:
premije osiguranja za traktore  228,52 eura
pčelarstvo – 1.900,00 eura
umjetno osjemenjivanje – 1.740,00 eura

/KOMUNALNO GOSPODARSTVO/
· u drugoj polovici 2025. godine izvršeni su Programi građenja i održavanja komunalne infrastrukture čija Izvješća su predočena Općinskom vijeću
· u izvještajnom periodu prihodovano je ukupno 213.534,52 eura komunalnog doprinosa i 806.551,30 eura komunalne naknade

Od radova iz Programa građenja objekata i uređaja komunalne infrastrukture  relizirano je:
· završeni radovi na produžetku ulice Pod bregom
· ishođena je Građevinska dozvola za rekonstrukciju dijela ulice Prudnice
· u tijeku je postupak rješavanja imovinsko pravnih odnosa za ulicu Sv. Benedikta u Stupniku
· u tijeku je postupak rješavanja imovinsko pravnih osnoa za odvojak ulice Stupničke šipkovine prema Arhiv trezoru
· Riješeni su imovinsko pravni odnosi za novo groblje u Stupniku
· Izrađen je projekt Razvoja zelene infrastrukture Općine Stupnik te je isti prijavljen na Poziv Ministarstva prostornoga uređenja, graditeljstva i državne imovine za „Razvoj zelene infrastrukture u urbanim područjima“ 

U Programu održavanja komunalne infrastrukture realizirano je:
· ljetno i zimsko održavanje te u sklopu navedenog: čišćenje cestovnih jaraka ; nasipanje kamenom uključujući rijanje i valjanje; kresanje grana i živice te krčenje šiblja, održavanje javnih zelenih površina 
· sanacija prekopa po izvedbi priključaka na vodne građevine
· izrada bankina od drobljenog kamena
· košnja kanala uz ceste
· održavanje javnih površina na kojima nije dopušten promet motornih vozila
· održavanje javnih zelenih površina – košnja dječjih igrališta i parkova
· održavanje građevina, uređaja i predmeta javne namjene
· održavanje čistoće javnih površina 
· nasipavanje kamenim materijalom Ulice hrvatskih branitelja
· asfaltiranje ulice Ferde Belaja
· asfaltiranje dijela ulice Zavrti
· rekonstrukcija dijela ulice Dvorski put
· izrada parkinga ispred Općinske zgrade 
· organizacija zimske službe od strane društva  Stupnički komunalac d.o.o.


ODRŽAVANJE GRAĐEVINA JAVNE ODVODNJE OBORINSKIH VODA
· rekonstrukcija oborinskog kanala u Horvatskoj ulici  L=268 m´



/PROSTORNO PLANIRANJE I ZAŠTITA OKOLIŠA/
· U tijeku je izrada prijedloga Izmjena i dopuna Prostornog plana uređenja Općine Stupnik koja će biti upućena na javnu raspravu
· Također u  tijeku je izrada prijedloga Izmjena i dopuna Urbanističkog plana uređenja Centra koja će biti upućena na javnu raspravu


/KULTURA I SPORT/
· u sklopu realizacije Programa javnih potreba u kulturi i sportu redovno su finacirane sve udruge za koje su osigurana sredstva u Proračunu s ciljem poticanja i promicanja sporta kroz djelovanje klubova i mladih nadarenih pojedinaca i očuvanja kulturne baštine ovog  kraja  kroz djelovanje KUD-a Kraluš
· u rujnu je održana kulturna manifestacija “Stupnik fest” na prostoru parka kod crkve Sv. Benedikta. Održan  je nastup KUD-a Kraluš s gostima, nastup bandova i DJ-a te predstava za djecu
· u prosincu je održana manifestacija “Advent u Stupniku” s organiziranim klizalištem na otvorenom ispred općinske zgrade, podjelom darova djeci i predstavom za djecu na jezeru Jakšina

/ SOCIJALNA SKRB I ZDRAVSTVO/
· isplaćena je jednokratna novčana pomoć za opremu novorođenog djeteta u ukupnom iznosu od 25.500,00 eura 
· izvršena je isplata jednokratnih pomoći umirovljenicima, redovnim studentima, nezaposlenim osobama, osobama koji žive u teškim socijalno-ekonomskim uvjetima i invalidnim osobama povodom božićnih blagdana u iznosu 37.150,00 eura
· isplaćene su subvencije za boravak djece u predškolskim ustanovama u iznosu 402.515,74 eura
· [bookmark: _Hlk132979188]isplaćene su stipendije za učenike srednjih škola i redovne studente u iznosu od 16.850,00 eura 
· isplaćena su sredstva za potrebe građana u području socijalne skrbi u skladu s Programom socijalne skrbi pa je tako u izvještajnom periodu isplaćena jednokratna naknada u iznosu od 3.227,86 eura 
· isplaćene su jednokratne novčane naknade korisnicima inkluzivnog dodatka u ukupnom iznosu 9.445,68 eura
· isplaćene su naknade za troškove stanovanja korisnicima zajamčene minimalne naknade u iznosu od  80,52 eura
· izvršena je isplata za kupnju školskih knjiga srednjoškolcima i školskog pribora prvašićima u iznosu od 3.589,34 eura
· sufinanciran je trošak odvoza otpada za samačka i staračka domaćinstva u iznosu od 5.557,29 eura
· podmireni su troškovi grobnog mjesta za preminule hrvatske branitelje u iznosu od 1.412,88 eura
· kupljeni su prigodni poklon paketi za djecu povodom Dana Sv. Nikole u iznosu od  7.410,00 eura


/CIVILNA ZAŠTITA I VATROGASTVO/
· nabavljena potrebna odjeća i oprema za potrebe civilne zaštite
· održana sjednica Stožera CZ Općine Stupnik sa temom pripreme za zimsku službu
· DVD-u STUPNIK isplaćena sredstva za redovno financiranje 






1.  ZAKLJUČAK

       Općinski načelnik uz stručnu, administrativnu i tehničku podršku upravnih tijela Općine Stupnik, a u okviru financijskih mogućnosti planiranih Proračunom, obavljao je u izvještajnom periodu poslove iz svoje nadležnosti u cilju kvalitetnog zadovoljavanja lokalnih potreba stanovnika Općine Stupnik  odgovorno ispunjavajući svoju obvezu vođenja izvršnih poslova općine kao jedinice lokalne samouprave. 



KLASA: 024-06/26-01/3
URBROJ: 238-28-02-26-81
Stupnik, 20. svibnja 2026.


        
           Općinski načelnik

                        Vladimir Crnečki

